Author: kovacova
Last saved by: mzarecka
Company: UVSR

Návrh

Komuniké

Vláda Slovenskej republiky na svojom zasadnutí dňa ...................... prerokovala Informáciu o výsledkoch vládnych auditov a následnej finančnej kontroly čerpania úveru Svetovej banky v prospech rezortu zdravotníctva v rokoch 2003 – 2006 vykonaných na Ministerstve financií SR, Ministerstve zdravotníctva SR a vo vybraných organizáciách Ministerstva zdravotníctva SR.
	
Vládne audity a následná finančná kontrola boli vykonané na základe Uznesenia vlády Slovenskej republiky č. 1092 zo dňa 19. decembra 2007, ktorým bol schválený plán práce vlády SR na rok 2008.

	 Súhrnné výsledky preukazujú zistenia v auditovanej a kontrolovanej oblasti. Vládnymi auditmi a následnou finančnou kontrolou bolo zistené porušenie finančnej disciplíny v celkovej výške 171 008 251,24 Sk (5 676 434,02 €). V nadväznosti na zistené nedostatky audítorské skupiny odporučili príslušným auditovaným osobám prijať opatrenia s cieľom preventívneho zamedzenia rizika vzniku ďalších nedostatkov v budúcnosti. Kontrolovanému subjektu bola uložená povinnosť prijať opatrenia na odstránenie zistených nedostatkov a príčin ich vzniku.

		Vláda vzala na vedomie predložený materiál.